சினிமா திரையரங்குகளில் தேசிய கீதம் கட்டாயம் அல்ல என்று உச்ச நீதிமன்றம் நேற்று செவ்வாய்க்கிழமை அறிவித்துள்ளது. நாடு முழுவதும் உள்ள சினிமா திரையரங்குகளில் படம் திரையிடுவதற்கு முன்பு தேசிய கீதத்தை ஒலிக்கவிட வேண்டும் என்றும், தேசிய கீதம் முடியும் வரை பார்வையாளர்கள் எழுந்து நின்று மரியாதை செலுத்த வேண்டும் என்றும் கடந்த 2016ஆம் ஆண்டு நவம்பர் 30ஆம் தேதி உச்ச நீதிமன்றம் உத்தரவு பிறப்பித்தது.